TRC ตั้งเป้าปี 59 รายได้แตะ 5 พันลบ. พร้อมเข้าประมูลงานใหม่ต่อเนื่อง
TRC ตั้งเป้าปี 59 รายได้แตะ 5 พันลบ. จากปีนี้ทำได้ 3.6 พันลบ. พลาดเป้า คาดรายได้พุ่งเป็น 1 หมื่นลบ.ภายในปี 52
14 ธ.ค. 2558

บริษัท ทีอาร์ซี คอนสตรัคชั่น จำกัด (มหาชน) หรือ TRC ระบุว่า บริษัทตั้งเป้าปี 59 รายได้แตะ 5 พันล้านบาท หลังจากปีนี้ทำได้เพียง 3.6 พันล้านบาทพลาดเป้าหมาย เนื่องจากงานหลายโครงการเลื่อนออกไปเป็นปีหน้า โดยขณะนี้มีงานในมือ (backlog) มูลค่าสูงถึง 6,800 ล้านบาท ซึ่งจะทยอยรับรู้เป็นรายได้ราว 4 พันล้านบาทในปี 59 ขณะที่บริษัทยังจะเข้าประมูลงานใหม่อย่างต่อเนื่อง ทั้งงานท่อก๊าซของ บริษัท ปตท. จำกัด (มหาชน) หรือ PTT งานรถไฟฟ้า 3 สาย และงานของโรงงานยาสูบ ที่จะทยอยรู้ผลภายในปี 59
ขณะที่บริษัทคาดว่ารายได้จะพุ่งขึ้นเป็น 1 หมื่นล้านบาทภายในปี 52 โดยคาดหวังได้รับงานเหมืองโปแตชที่มีมูลค่าโครงการสูงถึง 3.5 หมื่นล้านบาท